google/wiki40b huggingface dataset:
Theodor Luts

Elulugu

Theodor Luts õppis Simuna kihelkonnakoolis ja Tartu kaubanduskoolis. 1914.–1918. aastani õppis ta Pihkvas ja Peterburis kommertsgümnaasiumis, mille ka lõpetas. Seejärel õppis ta Tartu Ülikoolis keemiat ja majandust ja käis Tallinna sõjakoolis. Filmikunsti kohta omandas ta teadmisi Pariisis ja Berliinis. 
Eesti Vabadussõjas osales Theodor Luts Kuperjanovi partisanina.
1927. aastal rajas Luts Tartus ettevõtte Tartu Filmiühing (hiljem Siirius-Film ja Th. Lutsu Filmiproduktsioon). Samal aastal lavastasid Theodor Luts ja tema abikaasa Aksella Luts esimese Eesti täispika mängufilmi "Noored kotkad", mille stsenaariumi autor oli Aksella Luts. Järgmisena valmis “Vahva sõdur Joosep Toots”.
1931. aastal valmis neil 10-osaline vaatefilm "Kas tunned maad?" ja kultuuriantropoloogiline dokumentaalfilm "Ruhnu". Samal aastal valmisid "Noorsõduri esimesed päevad", milles ta jäädvustas kaitsevägede elu, ja õppefilm "Gaas! Gaas! Gaas!". 
Koostöös soomlastega lõid Lutsud 1931. aastal Eesti esimene heli- ja tantsufilmi "Päikese lapsed". Pärast filmi edukat läbilööki töötas Luts Eesti Kultuurifilmis ja tegi 1933. aastast alates tosina aasta jooksul edukat karjääri Soomes Helsingis, kus ta oli 1936. aastast “Suomi Filmi” peaoperaator. Seal valmisid filmid "Salainen ase" (1943) ja "Varjoja Kannaksella" (1943). 
Teise maailmasõja lõpu eel, aastal 1944 otsustasid Lutsud poliitiliselt ebakindlast Soomest lahkuda ning siirdusid 1946 Rootsi kaudu Brasiiliasse, kus Theodor Luts tegeles peamiselt filmiaparaatide ekspordiga, kuid jätkas ka tööd mängufilmi operaatorina. 1950. aastal valmis tal seal film "Caraça, Porta do Céu". Koos Aksellaga tegi ta ka dokumentaal- ja reklaamfilme.

Isiklikku

Theodor Luts oli kirjaniku Oskar Lutsu noorem vend ning abielus Aksella Hildegard Lutsuga (10. oktoober 1905 – 8. jaanuar 2005).
Otto Kirotar

Otto Kirotar (sündinud 4. august 1933 Räpinas) on eesti karikaturist.
Õppis Raadama 7-klassilises koolis. 1949. aastal, mil ta oli alles 15-aastane, küüditati ta vanemad Siberisse ning ta jäi üksi Eestisse elama. Kolis Tartusse ja õppis Tartu 5 Keskkoolis. 
1951. aastal võeti ta sõjaväkke. Pärast sõjaväge tuli tagasi Tartusse ja töötas Tartu Alumiiniumitehases treialina. 1963. aastal kolis Viljandisse, kus töötas Piimakombinaadis varustajana ja hiljem töötas Elektrivõrkudes. 1991. aastast alates elab Siniallikul.
Tema esimene karikatuur ilmus 1961. aastal ajalehes Edasi. 1963. aastal ilmusid tema karikatuurid Viljandi ajalehes Tee Kommunismile.
Soldino külanõukogu

Soldino külanõukogu (ka Soldina külanõukogu) oli külanõukogu Eesti NSV-s aastatel 1945–1954.
Soldino külanõukogu moodustati 1945 septembris Virumaal Alutaguse vallas.
Seoses maakondade ja valdade likvideerimisega allutati Sodlino külanõukogu 1950 septembris administratiivselt Narva Linna Töörahva Saadikute Nõukogule.
1954 juunis Soldino külanõukogu likvideeriti ja selle territoorium liideti Alutaguse külanõukoguga.
Togbe Osei III

Elu

Togbe Osei III sündis 18. augustil 1966 Godenu Volta regioonis Ghana.
Ta osales ja lõpetas mõne Ghana juhtiva kooli enne riiklike teenistuste eksami sooritamist.
Togbe alustas oma karjääri Ghana haridusteenistusega, hariduse eest vastutava riigiasutusega ning jätkas oma erilist karjääri Ghana politseiteenistuse töölevõtmisel.
Pärast politseijõudude teenistust töötas Togbe mitmesuguste valitsusasutuste julgeolekukonsultandina.
29. juunil 2002 nimetati ta Godeni traditsioonilise valitsejaks või Togbeks.
Alates 2009. aastast on ta olnud Ghana kohtusüsteemi osakonnas Ghani justiitsministeeriumis.

Kaasamine

Togbe Osei III on pühendunud Jumala rahva teenimisele. Mõned aastad ehitas ta oma regiooni koolid ja alustas mitmeid humanitaarprojekte koostöös erinevate valitsusväliste organisatsioonidega kogu maailmas.
Samuti tähistab kutsudes mõnikord kolleegid Togbe (s) koos töötada ja viia arengut piirkondades, kus valitsemisaeg  ja viidates selles osas GbiDukor, kelle eesmärgiks on kaitsta kultuuri need traditsioonilise valdkondades ning edendada ühist nende piirkondade arengule
Lümfiteed

Lümfiteedeks nimetatakse paljude selgroogsete lümfisüsteemi ja selle elundeid ühendavat ning lümfi sisaldavat lümfisoonte võrgustikku. Lümfiteed koosnevad lümfikapillaaridest, lümfisoontest ja lõpevad lümfisõlmedega, millest saavad alguse lümfitüved.
Lümfiteede areng, asend, anatoomia, morfoloogia, histoloogia ja patoloogia võivad erineda nii liigiti kui ka indiviiditi.
Lümfiteed (-ka sooned) ei kata marrasknahka, kesknärvisüsteemi, epiteelkudesid, põrna, luuüdi, nabavääti, lootekestasid, kopsualveoole, silma sarvkesta ja silmaläätse, kuid lümf liigub neis rakuvaheliste kanalite ja spetsiaalsete molekulide kaudu.

Muu

'Lümfaatiline' (lad lymphaticus) võib tähendada lümfi, lümfikoesse või lümfiteedesse puutuvat.
Unterwalden

Unterwalden on endine Šveitsi kanton, mis tänapäeval on jaotatud Obwaldeni ja Nidwaldeni poolkantoniks. 
1291. aasta augusti algul sõlmis Unterwalden Uri ja Schwyziga Igavese Liidu (Ewiger Bund der Drei Waldstätten), mis pani aluse Šveitsi Konföderatsioonile.
Krimmi holm

Krimmi holm on Haapsalu linna territooriumile jääv Haapsalu lahes asuv poolsaar. Holmi piirab ühest küljest Eeslaht ja teisest Suur viik.

Holm 19. sajandil

19. sajandi algusest ja keskpaigast pärinevatel kaartidel on praeguse Krimmi holmi alad veel kahes osas, kuigi 1848. aastast pärineva Haapsalu linna geomeetrilise plaani järgi olid kaks saarekest juba põhimõtteliselt ühinenud. Sellal saarekestel veel mingeid hooneid ei olnud.
Vaid 12 aastat hiljem, aastal 1860, koostatud kaardi järgi oli holm juba asustatud. Praeguste Väikese ja Suure viigi ühenduskohalt kuni holmi tipuni suundus Keisri tänav (Kaiser Strasse) ja holmi loodeossa on märgitud ka samal 1860. aastal rajatud Haapsalu uus sadam. Lisaks on holmi tippu märgitud ka Woldemar Mayerile kuulunud ladu ja vahimaja ning välja oli mõõdetud kolm krunti. Holm ise on aga tähistatud nimega "Sadama- ehk Maarjasaar" (Hafen oder Marien Insel); kusjuures nimega Marien Insel on tähistatud ka tänane Vasikaholm. 1880. aastatel kasutati holmi kohta nime Maarjaholm - 1884. aastast pärineval linnaplaanil on holm tähistatud nimega Marienholm.
Holmil leidsid aset muudatused ka järgnevatel kümnenditel ja nähtavasti sai holm siis ka oma tänase nime. 1890. aastatel koostatud kaartidel on holmi nimeks märgitud juba Krimm (Крымь) ja holmi läbis Гаванская улица ehk tänase nimega Uus-Sadama tänav. Lisaks uuele sadamale ja selle 
ümbruses asunud hoonetele on 1880. aastate kaardil tähistatud kruntidest vähemalt ühele rajatud ka hooned.

Holm 20. sajandil

Nimed Krimm ja Гаванская улица esinevad jätkuvalt ka 1911. aastast pärineval kaardil. 1920. või 1930. aastatel pandi alus kaluritele kuulunud ettevõttele Haapsalu Kalakombinaat.
Nõukogude ajal alustas 1946. aastal Haapsalu uues sadamas tööd kalakasvatuse ja -töötlemisega tegelenud  Haapsalu Kalakombinaat (aastatel 1973-1978 kandis nime Haapsalu Eksperimentaalne Kalakombinaat). Kombinaat likvideeriti alates 1979. aasta 1. jaanuarist ja kombinaadi varad kanti kalurikolhoosi "Lääne Kalur" bilanssi.

Holm 21. sajandil

2000. aastate keskpaigas lõpetas töö Krimmi holmil tegutsenud kalatööstus Hako ja peagi osteti maa korruselamute ja ärihoonete rajamiseks. Esialgse plaani järgi pidid holmile tulema kuni 7-korruselised kortermajad, kuid linnaelanike ja looduskaitsjate vastuseisu tõttu kavandatud mahtusid vähendati. Aastaid viibinud ja 2008. aastal kinnitatud detailplaneeringu järgi jagati 7,5 hektari suurune ala 16 krundiks. Samal aastal alanud majandussurutise tõttu plaanid aga ei realiseerunud ja Krimmi holmil paiknevad jätkuvalt lagunevad varemed.
Radziwill

Radziwillide valdused

Suguvõsale kuulusid Rzeczpospolita riigis suured maavaldused. Tänapäeva Valgevene aladel kuulus neile aastast 1568 Miri loss, mis kuulus neile aastani 1812, ja aastal 1533 rajatud Niasviži loss, mis võõrandati aastal 1939. Mõlemad lossid  kuuluvad alates 2009. aastast UNESCO maailmapärandi nimistusse. Väiksematest lossidest kuulus XVII sajandi algusest suguvõsale ka Lubča loss, mis aga aastal 1655 maha põletati ja kaotas suguvõsa jaoks oma tähtsuse.
Leedus kuulusid suguvõsale aastal 1586 valminud Biržai loss (läks XIX sajandi alguses Tyszkiewiczite valdusse) ja Radziwiłłide loss Vilniuses. Neile kuulusid Leedus ka mitmed mõisad (näiteks aastail 1736-1745 Siesikai mõis, aastail 1822-1940 Taujėnai mõis ja XVI sajandi keskpaigast aastani 1799 ning aastail 1912-1922 Leonpolise mõis.
Hello Kitty

Hello Kitty on tuntuim Sanrio kompanii väljamõeldud karakteritest. Selle lõi Yūko Shimizu 1974. aastal Jaapanis.
Provence'i Eleanor

Provence'i Eleanor (umb. 1223 – 16. juuni 1291) oli Henry III abikaasa.
Eleanor sündis Aix-en-Provence'is Provence'i krahv Ramon Berenguer IV ja Savoia Beatrice'i lapsena. Nii nagu Eleanorist, sai ka ta kolmest õest kuninganna ja nagu ta ema, vanaema ja õdesid, tunti ka Eleanori eelkõige tema ilu poolest.

Kuninganna roll

Eleanor oli enesekindel kuninganna, kuid ta tõi õukonda palju nõbusid ("savoialasi") ning tema mõju kuninga üle ja ebapopulaarsus Inglise aadlike hulgas tekitas probleeme. Eleanor pühendus abikaasa kohtuprotsessile Simon de Montfortiga (aadlike juht Henry III vastu), kogudes Prantsusmaal vägesid.
Kui Henry III 1272. aastal suri ja troonile sai Edward I, sai Eleanorist lesk-kuninganna ning ta kasvatas Edward I lapsi Henryt ja Eleanori ning Beatrice'i poega Johni. Kui ta lapselaps Henry tema hoole all olles 1274. aastal suri, leinas Eleanor teda kaua ning pojapoja süda maeti Guildfordi abikloostrisse, mille Eleanor oli Henry mälestuseks ehitada lasknud. Eleanor läks kloostrisse, kuid hoidis ühendust Edwardi ja ta õe Margaretiga.
Eleanor suri 1291. aastal Amesbury's Inglismaal.
Paul Giamatti

Paul Edward Valentine Giamatti (sündinud 6. juunil 1967 New Havenis Connecticutis) on filmiauhinnale Oscar nomineeritud USA filminäitleja.
Ta on tuntud filmidest "Mees kuu pealt" ("Man on the Moon", 1999), "Ameerika hiilgus" ("American Splendor", 2003), "Külili" (2004, tõi talle tuntuse põhivoolufilmides) ja "Tuhkatriinumees" ("Cinderella Man", 2005), "Lady in the Water" (lavastaja M. Night Shyamalan, 2006), "Illusionist" ("The Illusionist", 2006), "John Adams" (2008), "Cold Soulds (2009), "Barney versioon" (Barney's Version) (2010) ja "Win Win" (2011).
Tugitool

Tugitool on ühe inimese istumiseks mõeldud, seljatoe ja käetugedega, tavaliselt polsterdusega tool.
Mihhail Kõlvart

Haridus

Ta kolis kolmeaastaselt koos vanematega Eestisse.
Mihhail Kõlvart lõpetas 1995. aastal Tallinna 15. Keskkooli, 2000. aastal Rahvusvahelise Sotsiaalteaduste Rakendusliku Kõrgkooli LEX õigusteaduse erialal ja 2004. aastal kõrgkooli I Studium majandusõiguse erialal. Ta on olnud tegev õppejõuna.

Sportlasena

Mihhail Kõlvart on saavutanud auhinnalisi kohti nii Eesti kui ka rahvusvahelistel poksi-, taekwondo- ja kikkpoksivõistlustel, sealhulgas ka hõbemedali III võitluskunstide maailmamängudel. Tal on taekwondo's must vöö (viies dan).

Muu ühiskondlik tegevus

2001. aastal asutas ta noorteühenduse Põlvkond, mis tegeleb vaba aja korraldusega lastele vähese sissetulekuga peredest, samuti viib läbi erinevaid kursuseid ja treeninguid eakate inimeste jaoks. On Intellektuaalklubi peakorraldaja, mille tegevus on suunatud venekeelsete noorte kaasamisele ühiskondlikku diskussiooni.
2010. aastal määrati Eesti Koostöö Kogu rahvuste ümarlaua koosseisu liikmeks ja kultuuriministeeriumi juures tegutseva Eesti Rahvuste Noortekoja koosseisu liikmeks. Peatas osaluse mõlemas organisatsioonis seoses kandideerimisega parlamendivalimistel.
2010. aastal määrati ta Vene Koolide Nõukokku. Nõukogu eesmärk on venekeelse hariduse säilitamine Eestis.

Isiklikku

Tema ema oli pedagoog Liidia Kõlvart.
Sagadi tiik

Sagadi tiik on järv Lääne-Viru maakonnas Haljala vallas Sagadi külas. Veekogu pindala on 0,6 ha. Veekogu kaldajoone pikkus on 504 m. Järves on 4 saart.
Illüüria kuningriik

Geograafia

Prantsuse Illüüria provintsid koosnesid Krainist ja Lääne-("Ülem-")Kärntenist, samuti Aadria mere äärsetest territooriumitest Görz ja Gradisca, Trieste ja Istria poolsaar. Need hõlmasid ka Dalmaatsia ranniku ja Horvaatia kuningriigi maad Sava jõest lõunas. Osa territooriume Aadria mere ääres oli Habsburgide monarhia Veneetsialt annekteerinud 1797. aasta Campo Formio rahuga. Pärast Provintside lõpetamist eraldas Austria valitsus Dalmaatsia ja liitis Ida-("Alam-")Kärnteni sellele, millest sai Illüüria kuningriik.
Kuningriigi territoorium hõlmas tänapäeva Sloveenia lääne- ja keskosa, s.o. Krain pealinna Ljubljanaga ja Sloveenia Rannikumaa (Goriška ja Sloveenia Istria), tänapäeva Austria Kärnteni liidumaa ja Sloveenia Kärnten, samuti mõned territooriumid Loode-Horvaatias (tänapäeva Istra maakond ja Kvarneri lahe saared Krk, Cres ja Lošinj) ja Kirde-Itaalias (Trieste ja Gorizia provintsid). Aastal 1822 taasühendati Tsiviil-Horvaatia Sava paremkalda ja Rijeka vahel Habsburgide Horvaatia kuningriigiga.

Ajalugu

Illüüria kuningriik moodustati võitlemaks Ungari kuningriigi territoriaalsete pretensioonidega ja Venemaa keisririigi mõjuga, kuid kui Ungari annekteeris Tsiviil-Horvaatia ja Rijeka, kaotas see oma tähtsuse. Endiste Prantsuse võimude tehtud õigus- ja haldusreformid muutsid sügavalt nende territooriumite haldusstruktuure, nii pidas Austria keiserlik valitsus paremaks grupeerida enamus neist eraldi haldusüksusteks, võimaldades aeglast sulandumist Austria õigus-, kohtu- ja haldussüsteemi.
Illüüria kuningriik loodi ametlikult 3. augustil 1816. Alguses koosnes see nii Sloveeni maadest kui ka Horvaatia kuningriigi territooriumist. Kuid juba 1820. aastate alguses taastati Napoleoni-eelne Horvaatia kuningriik, millesse arvati ka osa Illüüria kuningriigi territooriumist.
1848. aasta Rahvaste kevadel edendasid sloveenid ettepanekut arvata Alam-Steiermark Illüüria kuningriiki, nii saaks enamuse Sloveeni maadest ühendada ühte haldusüksusesse ja Ühendatud Sloveenia idee oleks seega saavutatud. Peter Kozler lõi sellise laiendatud Illüüria kuningriigi kaardi, mis muutus hiljem tähtsaks rahvuslikuks sümboliks Sloveenia rahvuslikus teadvuses. Kuid keiser lükkas ettepaneku tagasi. Illüüria kuningriiki mainiti järk-järgult üha vähem ja viimast korda ametlikult aastal 1849 kroonimaana Austria märtsipõhiseaduses.
Sofia (eesnimi)

Sofia on naisenimi.
2018. aasta seisuga oli see Eestis populaarsuselt 94. naisenimi. 1. jaanuari 2018 seisuga oli Eestis eesnimi Sofia 1895 naisel.
Kiievi Riiklik Ehituse ja Arhitektuuri Ülikool

Kiievi Riiklik Ehituse ja Arhitektuuri Ülikool (ukraina keeles Київський національний університет будівництва і архітектури) on ülikool Ukrainas Kiievis.
Ülikool asutati 1930.
Ülikoolis õpib üle 10 000 üliõpilase.
Warwick Davis

Warwick Ashley Davis (sündinud 3. veebruaril 1970 Epsomis Surreys) on inglise filmi- ja telenäitleja.
Marylandi Ülikool

Marylandi Ülikool (inglise keeles University of Maryland, College Park) on ülikool Ameerika Ühendriikides Marylandi osariigis College Parki linnas, Washingtoni piirist 6,4 km kaugusel.
Ülikool asutati 1856. aastal.
Tänapäeval õpib ülikoolis umbes 38 140 õpilast ja seal töötab 4509 inimest.
Sloveenia

Valimised

Enne iseseisvumist, 1990. aasta Sloveenia parlamendivalimised
Pärast iseseisvumist, 1992. aasta, 1996. aasta, 2000. aasta, 2004. aasta ja 2008. aasta Sloveenia parlamendivalimised

Valitsused

Alates Sloveenia iseseisvumisprotsesist on Sloveeniat juhtinud Alojz Peterle valitsus (1990–1992), Janez Drnovšeki esimene valitsus (1992–1993), Janez Drnovšeki teine valitsus (1993–1997), Janez Drnovšeki kolmas valitsus (1997–2000), Andrej Bajuki valitsus (2000), Janez Drnovšeki neljas valitsus (2000–2002), Anton Ropi valitsus (2002–2004), Janez Janša esimene valitsus (2004–2008), Janez Janša teine valitsus (2012–2013), Alenka Bratušeki valitsus (2013–2014) ja Miro Cerari valitsus (alates 2014).
8. sajand

8. sajand ehk VIII sajand pKr ehk m.a.j.  on kristliku ajaarvamise kaheksas sajand, mis algas 1. jaanuaril 701 ja lõppes 31. detsembril 800. Keskaja seda osa nimetatakse varakeskajaks.

Kümnendid ja aastad

700. aastad: (700), 701, 702, 703, 704, 705, 706, 707, 708, 709
710. aastad: 710, 711, 712, 713, 714, 715, 716, 717, 718, 719
720. aastad: 720, 721, 722, 723, 724, 725, 726, 727, 728, 729
730. aastad: 730, 731, 732, 733, 734, 735, 736, 737, 738, 739
740. aastad: 740, 741, 742, 743, 744, 745, 746, 747, 748, 749
750. aastad: 750, 751, 752, 753, 754, 755, 756, 757, 758, 759
760. aastad: 760, 761, 762, 763, 764, 765, 766, 767, 768, 769
770. aastad: 770, 771, 772, 773, 774, 775, 776, 777, 778, 779
780. aastad: 780, 781, 782, 783, 784, 785, 786, 787, 788, 789
790. aastad: 790, 791, 792, 793, 794, 795, 796, 797, 798, 799
800
Kolme Kooli Kohtumine

Kolme Kooli Võistlus (ka Kolme Kooli Kohtumine, lühemalt KoKoKo või KOKOKO) on iga-aastane eeskätt humanitaarainete võistlus, kus võistlevad Hugo Treffneri Gümnaasiumi, Tallinna 21. Kooli ja Pärnu Sütevaka Humanitaargümnaasium. Võisteldakse kirjanduses, ajaloos, inglise keeles, vene keeles, kunstiajaloos ja muusikas. Peale õppeainete võistluse võisteldakse ka mälumängus, asukoha linna (Tartu, Tallinna või Pärnu) tundmises ja spordis.
Esimene võistlus toimus 2001.
Nigel Farage

Nigel Paul Farage [fəˈrɑːʒ] (sündinud 3. aprillil 1964 Londonis) on Briti poliitik.
Ta oli Suurbritannia Iseseisvuspartei juht. Nigel Farage on Euroopa Parlamendi liige ning Vaba ja Demokraatliku Euroopa fraktsiooni kaaspresident (EFD).
Nigel Farage valiti esmakordselt Suurbritannia saadikuks Euroopa Parlamenti Suurbritannia kaguosa hääletajate mandaadi alusel 1999. aasta Euroopa Parlamendi valimistel. Teda on rahvahääletusel tagasi Euroopa Parlamenti valitud kolmel korral: 2004., 2009. ja 2014. aastal.
Adjam Kuzjajev

Adjam Kuzjajev (vene keeles Адьям Кабирович Кузяев; sündinud 6. jaanuaril 1965 Dušanbes) on Venemaa endine jalgpallur ja jalgpallitreener.
Aastast 2015 on ta klubi FC Narva Trans peatreener.
Anu Kasmel

Haridus ja teenistuskäik‎‎

Anu Kasmel lõpetas Tartu Ülikooli arstiteaduskonna 1976. aastal arsti ja psühhiaatrina. Aastatel 1995–1996 õppis ta Norras Bergeni Ülikooli psühholoogiateaduskonna magistrantuuris terviseedendust. Omandas doktorikraadi Lõuna-Taani Ülikooli terviseteaduste teaduskonnas.
Töötas 1977–1980 psühhiaatina Põlva haiglas, 1981–1993 oli Tallinna Psühhiaatriahaigla psühhiaatria dispanseri juhataja, 1993–2002 Eesti Tervisekasvatuse Keskuse direktor, 2003–2006 doktorantuuris Lõuna-Taani Ülikoolis  2007. aastast Tartu Ülikooli lektor ja 2009. aastast Tallinna Ülikooli lektor.
Rumbiņa jõgi

Rumbiņa jõgi on jõgi Lätis Lielvārde piirkonnas Lielvārde linnas. Rumbiņa jõgi on Daugava jõe lisajõgi. Jõe pikkus on 5 km.
Jõe suudmes asus Lielvārde muinaslinnus.
Kaev

Salvkaevud

Kuni viimaste sajanditeni, olid kõik tehislikud kaevud ilma pumpadeta käsitsi kaevatud kaevud, mis erinesid mingil määral formaalsuse poolest, ja nad on endiselt väga tähtsad joogivee allikad mõningates maakohtades asuvates arenevates alades, kus neid kaevatakse ja kasutatakse tänapäevalgi. Nende asendamatus on andnud aluse paljudele kirjandusviidetele nende kohta, nii kirjalikele kui piltlikele, kaasaarvatud kristlikule piibliloole Kristusest, kes kohtab naist Jakobi kaevu juures (John 4:6) ning "Ding Dong Bell" salmike kassist kaevus.
Käsitsikaevatud kaevud on süvendid, mis on piisavalt suure läbimõõduga, et mahutada üht või mitut inimest koos labidaga kaevamas põhjaveetasemest sügavamale. Nad võivad olla kindlustatud laotud kividest või tellistest, nii et kindlustis ulatub maapinnast kõrgemale, luues seeläbi maapealse kaevuseina, mis täidab eesmärki vähendada saastumist ning elusolendite kaevu kukkumist. Moodsama meetodi puhul, mida nimetatakse kessoonmeetodiks, kasutatakse armeeritud betooni või eelnevalt valmistatud betoonist kaevurõngaid, mis langetatakse kaevatud süvendisse. Kaevu rajamismeeskond kaevab maasse lõikuva betoonrõnga alt pinnast ära ning kaevusammas vajub aeglaselt põhjaveekihini, ning kaitseb samal ajal kaevajaid kaevu ümbritseva pinnase sissevajumise eest.
Kottabos

Kottabos (vanakreeka κότταβος) oli vanakreeka ja etruski sümpoosionidel mängitud seltskondlik osavusmäng, mis oli levinud eriti 5. ja 4. sajandil eKr. Kottabose mängimisel visati veinipära jooginõust teatud sihtmärgi pihta.
Mäng oli pärit arvatavasti Kreeka kolooniatest Sitsiilias, ent see levis kogu Kreekas ja oli eriti populaarne Ateenas. Kottabosele viitavad mitmed antiikautorid ning seda kujutatakse ka vaasimaalidel.

Mänguviis

Mängija pidi üht kätt kasutades heitma oma jooginõusse jäänud veinipära (latax, harilikult mitmuses latages) läbi õhu pronksist tulba (rhabdos) suunas ning tabama tulba otsa kinnitatud kujukest või kettakest (plastinx). Eduka heite korral kukkus see maha ning tabas kõlinal allpool asunud suuremat ketast (lekanis).
Mängust oli käibel mitmeid teisendeid. Ühes variandis visati veinipära basseinis või suures veeanumas ujuvaisse liuakestesse (oxybaphon) eesmärgiga need uputada. Mängija, kes suutis uputada suurima hulga liuakesi, kuulutati võitjaks ning sai autasu.
Organiseeritud kuritegevus Eestis

Tekkimisfaas

Organiseeritud kuritegevus tekkis Eestis 1980. aastate teisel poolel. Tekkimise all mõistetakse üldjuhul organiseeritud kuritegelike grupeeringute moodustumist Venemaalt saabunud isiku või isikute ümber. Need rühmitused olid erineva suurusega, kuid mõned tunnused olid ühised: eestvedajad püüdsid rakendada Vene organiseeritud kuritegevuse seadusi. Kurjategijad olid koondunud oma päritolukoha nime alla, mis andis nende kogukondadele vastavad nimetused: permikad, kaasanlased, novosibirskilased, krasnodarlased jne, kuid edaspidi koondusid nad pigem kuriteoliikide järgi. Erandiks olid etnilised kuritegelikud grupeeringud (aserid, armeenlased ja tšetšeenid), mis püsisid rahvuse järgi. Linnuvabriku grupeering koosnes peamiselt eestlastest.
Kagawa prefektuur

Sümbolid

Kagawa prefektuuri tunnuslind on väikekägu (Cuculus poliocephalus), tunnuspuu on harilik õlipuu (Olea europaea) ja tunnuslill õlipuuõis.

Haldusjaotus

Kagawa prefektuur on jaotatud 17 omavalitsuseks, millest 8 on suurlinnad (市 shi).